Na osnovi odredbe članka  13. Odluke o davanju u najam stanova u vlasništvu Grada Dubrovnika u svrhu rješavanja stambenog pitanja obitelji s više djece na području povijesne jezgre Grada Dubrovnika („Službeni glasnik Grada Dubrovnika“ broj 15/23) i Zaključka Gradonačelnika Grada Dubrovnika od 01. veljače 2024. godine KLASA: 371-01/24-01/17, URBROJ: 2117-1-01-24-02, 03. veljače 2024. godine objavljuje se

**JAVNI NATJEČAJ**

**ZA PODNOŠENJE ZAHTJEVA ZA DAVANJE STANOVA U NAJAM**

**NA PODRUČJU POVIJESNE JEZGRE GRADA DUBROVNIKA ZA OBITELJI**

**S VIŠE DJECE**

1. **PREDMET** **JAVNOG** **NATJEČAJA**

Predmet Javnog natječaja za podnošenje zahtjeva za davanje stanova u najam na području povijesne jezgre Grada Dubrovnika za obitelji s više djece (dalje u tekstu: Javni natječaj) jest utvrđivanje Liste reda prvenstva o davanju stanova u najam na području povijesne jezgre za obitelji s više djece (dalje u tekstu: Lista reda prvenstva) temeljem Odluke o davanju u najam stanova u vlasništvu Grada Dubrovnika u svrhu rješavanja stambenog pitanja obitelji s više djece na području povijesne jezgre Grada Dubrovnika („Službeni glasnik Grada Dubrovnika“ broj 15/23, u daljnjem tekstu; Odluka).

1. **UVJETI I MJERILA ZA DAVANJE STANOVA U NAJAM**

Pravo na podnošenje Zahtjeva za davanje stanova u najam na području povijesne jezgre za obitelji s više djece (dalje u tekstu: Zahtjev) imaju državljani Republike Hrvatske i to obitelji s više djece koji kumulativno ispunjavaju sljedeće uvjete:

1. **da podnositelj zahtjeva i članovi obitelji nema/ju riješeno stambeno pitanje,**
2. **da podnositelj zahtjeva i članovi obitelji:**

* **nemaju u vlasništvu/suvlasništvu nekretnine na području Republike Hrvatske,**
* **nisu posjednici nekretnina u vlasništvu Grada Dubrovnika ili na kojima Grad Dubrovnik ima vlasničkopravna ovlaštenja,**
* **nisu oslobođeni od plaćanja komunalnog doprinosa u skladu s odredbama propisa Grada Dubrovnika**

1. **da podnositelj zahtjeva i članovi obitelji u posljednjih 15 godina prije podnošenja zahtjeva za najam nisu nekretnine u svom vlasništvu/suvlasništvu prodali, darovali ili na bilo koji drugi način otuđili, odnosno odrekli se od nasljedstva ili na bilo koji drugi način ustupili nekretninu odnosno svoj suvlasnički udio trećoj osobi,**
2. **da podnositelj zahtjeva ima prijavljeno prebivalište na području Grada Dubrovnika najmanje 15 godina neprekidno prije podnošenja zahtjeva za najam stana, a članovi obitelji moraju imati prijavljeno prebivalište na području Grada Dubrovnika,**
3. **da podnositelj zahtjeva i punoljetni članovi obitelji nemaju dugovanje prema Gradu Dubrovniku,**
4. **da podnositelj zahtjeva i članovi obitelji nemaju ni s kim potpisan ugovor o doživotnom i/ili dosmrtnom uzdržavanju,**
5. **da podnositelj zahtjeva i članovi obitelji nisu korisnici ugovora o kreditu u svrhu kupnje i/ili adaptacije stambenog prostora, gradnju ili dovršenje stambenog objekta.**

Korisnici mjera su obitelji s više djece.

Obitelj u smislu Odlukeje zajednica koju čine:

* podnositelj zahtjeva i njegov bračni drug ili izvanbračni drug s više djece/pastoraka i posvojenika,
* jedan roditelj koji je podnositelj zahtjeva s više djece (jednoroditeljska obitelj) ili samohrani roditelj koji je podnositelj zahtjeva s više djece (samohrani roditelj je roditelj koji nije u braku i ne živi u izvanbračnoj zajednici, a sam skrbi za svoju djecu i uzdržava ih), koji zajedno žive, privređuju, ostvaruju prihod na drugi način i troše ga zajedno.

Članom mlade obitelji smatra se i dijete koje ne živi u obitelji, a nalazi se na školovanju u drugom administrativnom području do završetka redovitog školovanja, a najkasnije do navršene 26. godine života.

1. **ISPRAVE I DOKAZI KOJI SE MORAJU PRILOŽITI ZAHTJEVU ZA DAVANJE STANA U NAJAM**

Temeljem članka 16. Odluke podnositelj zahtjeva mora uz Zahtjev na propisanom obrascu, priložiti slijedeću dokumentaciju:

1. dokaz o državljanstvu za sebe i članove svog obiteljskog domaćinstva

-       važeću osobnu iskaznicu, putovnicu ili domovnicu,

2. dokaz da podnositelj zahtjeva i članovi njegovog obiteljskog domaćinstva navedeni u Zahtjevu nemaju u vlasništvu i posjedu nekretnine;

* ispravu zemljišnoknjižnog odjela Općinskog suda u Dubrovniku,
* izjavu danu pod moralnom i kaznenom odgovornošću da nemaju u vlasništvu nekretnine na području Republike Hrvatske **ovjerenu kod javnog bilježnika** (Izjava),

-       isprava nadležnog ureda za katastar Područnog ureda za katastar Dubrovnik o neposjedovanju/posjedovanju nekretnina,

3. uvjerenje o prebivalištu nadležne službe Policijske uprave za podnositelja zahtjeva i sve članove obiteljskog domaćinstva, koje uvjerenje mora sadržavati i podatak o vremenu prebivanja na području Grada Dubrovnika,

4. vjenčani list ili rješenje suda o postojanju izvanbračne zajednice ili izjavu sa dva svjedoka (ako takva zajednica postoji),

5. rodne listove za podnositelja zahtjeva i rodne listove za sve članove obiteljskog domaćinstva,

6. potvrdu Upravnog odjela za proračun, financije i naplatu Grada Dubrovnika da podnositelj zahtjeva i punoljetni članovi obiteljskog domaćinstva nemaju dugovanja prema Gradu,

7. dokaz o broju članova obiteljskog domaćinstva, izjava dana pod moralnom i kaznenom odgovornošću **ovjerena kod javnog bilježnika** (Izjava),

8. za djecu na redovnom školovanju izvornik potvrde škole, fakulteta odnosno druge obrazovne ustanove,

9. izvornik uvjerenja - potvrde porezne uprave da podnositelj zahtjeva i svi članovi obitelji nisu evidentirani kao porezni obveznici od imovine nastale uslijed prometa nekretnina u posljednjih 15 godina prije podnošenja zahtjeva za najam stana,

10. izvornik izjave kojim se Grad Dubrovnik ovlašćuje da provjeri, obradi, čuva i koristi podatke o ostvarenim dohodcima i primicima Podnositelja zahtjeva i članova obitelji (Obrazac I),

11. **javnobilježnički ovjerena izjava** (Obrazac II) da podnositelj zahtjeva i članovi obitelji: nemaju riješeno stambeno pitanje, nemaju ni s kim potpisan ugovor o  doživotnom i/ili dosmrtnom uzdržavanju, nisu oslobođeni od plaćanja komunalnog doprinosa u skladu s aktima Grada Dubrovnika i da nisu korisnici ugovora o kreditu u svrhu kupnje i/ili adaptacije stambenog prostora, gradnju ili dovršenje stambenog objekta,

12. stupnju oštećenja organizma/funkcionalnog oštećenja dostavlja se: ovjereni preslik pravomoćnog Rješenja Hrvatskog zavoda za mirovinsko osiguranje o utvrđenom postotku tjelesnog oštećenja, ovjereni preslik pravomoćnog Rješenja Hrvatskog zavoda za socijalni rad o priznavanju prava na osobnu  invalidninu (dokazuje postojanje teškog invaliditeta-IV stupanj funkcionalnog oštećenja), ovjereni preslik pravomoćnog Rješenja Hrvatskog zavoda za socijalni rad o priznavanju prava na doplatak za pomoć i njegu (dokazuje postojanje težeg invaliditeta-III stupanj funkcionalnog oštećenja), ovjereni preslik pravomoćnog Rješenja Hrvatskog zavoda za mirovinsko osiguranje o priznavanju prava na uvećani dječji doplatak (III i IV stupanj funkcionalnog oštećenja), Rješenje Hrvatskog zavoda za socijalni rad o funkcionalnom oštećenju te rješenja nadležnih tijela kojima je status osoba s invaliditetom utvrđen  prema posebnim propisima.

**Dokazi o ispunjavanju uvjeta u trenutku podnošenja Zahtjeva ne smiju biti stariji od 30 dana od dana objave Javnog natječaja, osim u slučajevima kada je drugačije propisano odredbama Odluke.**

**Svi dokumenti odnosno isprave moraju biti u originalu ili ovjerenoj preslici, osobnu iskaznicu kao dokaz o državljanstvu nije potrebno ovjeravati, a presude, odluke, rješenja i zaključci iz sudskog odnosno upravnog postupka moraju sadržavati  i klauzulu pravomoćnosti.**

1. **ROK I MJESTO PODNOŠENJA ZAHTJEVA**

Zahtjev i dokumentacija predaju se isključivo na obrascima koji su sastavni dio ovog Javnog natječaja.

Zahtjev i dokumentacija (za koju su propisani obrasci) koji ne budu dostavljeni na obrascima koji su sastavni dio ovog Javnog natječaja, neće se razmatrati.

Obrasci se mogu podignuti na šalteru pisarnice Grada Dubrovnika (Gundulićeva poljana 10, Dubrovnik) u vremenu od  9:00 do 16:00 sati te na službenoj web stranici Grada Dubrovnika – Upravni odjel za gospodarenje imovinom, opće i pravne poslove.

Zahtjev s prilozima podnosi se, Gradu Dubrovniku, nadležnom upravnom odjelu za gospodarenje gradskom imovinom, na adresi Pred Dvorom 1, 20000 Dubrovnik, poštom preporučeno ili izravno u gradskoj pisarnici na adresi Gundulićeva poljana 10, Dubrovnik, u **zatvorenoj koverti** sa napomenom „ NE OTVARAJ – JAVNI NATJEČAJ ZA PODNOŠENJE ZAHTJEVA ZA DAVANJE STANOVA U NAJAM NA PODRUČJU POVIJESNE JEZGRE ZA OBITELJI S VIŠE DJECE“.

Rok za podnošenje Zahtjeva je 30 dana, računajući od dana objave Javnog natječaja u javnom glasilu.

Vrijeme predaje Zahtjeva je vrijeme predaje istog preporučeno poštanskom uredu ili vrijeme predaje na protokol Grada Dubrovnika.

Ukoliko dva ili više Zahtjeva imaju isti broj utvrđenih bodova prednost za ostvarivanje prava utvrđivat će se prema redoslijedu prioriteta kako slijedi:

* veći broj djece koja prebivaju na istoj adresi,
* vremenu prebivanja podnositelja zahtjeva na području Grada Dubrovnika.

Ako više podnositelja zahtjeva istovjetno udovoljava prethodno navedenim prioritetima, izabrat će se onaj koji je vremenski prije podnio Zahtjev Gradu Dubrovniku na raspisani Javni natječaj pri čemu prednost ima vremenski prije zaprimljeni Zahtjev.

1. **MJESTO OBJAVLJIVANJA LISTE O DAVANJU STANOVA U NAJAM**

Analizu i bodovanje Zahtjeva zaprimljenih po objavljenom Javnom natječaju i utvrđivanje prijedloga Liste reda prvenstva obavlja *Povjerenstvo za davanje stanova u najam obiteljima s više djece na području povijesne jezgre Grada Dubrovnika* (dalje u tekstu: Povjerenstvo).

Povjerenstvo utvrđuje prijedlog Liste reda prvenstva o davanju stanova u najam. Prijedlog Liste reda prvenstva potpisuju Predsjednik i svi članovi Povjerenstva.

Prijedlog Liste reda prvenstva sa svim potrebnim podacima objavljuje se na internetskim stranicama Grada Dubrovnika i oglasnoj ploči Grada Dubrovnika.

1. **ROK ZA IZJAVU PRIGOVORA NA PRIJEDLOG LISTE I OSTALI PODACI**

Podnositelj zahtjeva ima pravo prigovora na Listu reda prvenstva zbog bodovanja i na utvrđenog prijedloga redoslijeda.

Prigovor se podnosi Gradonačelniku u roku od 8 dana od dana objave prijedloga Liste reda prvenstva na oglasnoj ploči, putem nadležnog Upravnog odjela.

Nakon isteka roka za prigovore, odnosno donošenja odluke po eventualnim prigovorima, Gradonačelnik utvrđuje konačnu Listu reda prvenstva o davanju stanova u najam na području povijesne jezgre za obitelji s više djece.

Konačna Lista reda prvenstva vrijedi do utvrđivanja nove konačne liste te se objavljuje na oglasnoj ploči i službenim stranicama Grada Dubrovnika.

Lista reda prvenstva sadrži slijedeće podatke:

― redni broj,

― prezime i ime i adresu podnositelja zahtjeva,

― broj bodova po kriterijima za svakog podnositelja zahtjeva,

― ukupni broj bodova za svakog podnositelja zahtjeva,

― mjesto i datum utvrđivanja Liste,

― uputu o pravnom lijeku.

Ako se tijekom postupka utvrdi da je Podnositelj zahtjeva dao netočne podatke o činjenicama koje utječu na bodovanje ili da je dao netočne podatke u dostavljenim izjavama, u tom slučaju će se njegov zahtjev smatrati nepotpun.

Ako se za vrijeme važenja Liste reda prvenstva utvrdi da su podnositelj zahtjeva i članovi njegove obitelji navedeni u zahtjevu stekli:

-      u vlasništvo/suvlasništvo nekretninu na području Republike Hrvatske,

-      pravo na korištenje odgovarajućeg gradskog stana temeljem Ugovora o najmu sklopljenim sa Gradom Dubrovnikom, odnosno ukoliko koristi gradski stan bez valjanog pravnog temelja,

-      pravo na oslobađanje od plaćanja komunalnog doprinosa u skladu s odredbama propisa Grada Dubrovnika.

Temeljem prijedloga Povjerenstva, gradonačelnik zaključkom utvrđuje da se podnositelj zahtjeva i članovi obitelji navedeni u zahtjevu brišu s Liste reda prvenstva te ih se o tome pisano obavještava.

U roku od 30 dana od smrti podnositelja zahtjeva ili člana obitelji, odnosno prestanka braka, potrebno je dostaviti nadležnom upravnom odjelu Grada Dubrovnika smrtni list ili odgovarajuće sudsku odluku kojom je utvrđen prestanak bračne/izvanbračne zajednice. U slučaju prestanka braka/izvanbračne zajednice potrebno je dostaviti i izjavu oba ili jednog bračnog/izvanbračnog druga ovjerenu od strane javnog bilježnika kojom se određuje osoba koja će se nadalje nastaviti koristiti s predmetnim stanom preostalim članovima obitelji.

Grad Dubrovnik zadržava pravo bez obrazloženja poništiti ovaj Javni natječaj i prije utvrđivanja konačne Liste reda prvenstva o davanju stanova u najam na području povijesne jezgre za obitelji s više djece.

**Gradonačelnik**

Mato Franković

KLASA: 371-01/24-01/17

URBROJ: 2117-1-01-24-03